“เงินบาท” วันนี้เปิดตลาด 33.77 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 33.77 บ. แข็งค่าจากปิดตลาดวานนี้ที่ระดับ 33.90 บ. ชี้กรอบเคลื่อนไหว 33.60-33.90 บ./ดอลลาร์
“เงินบาท” วันนี้เปิดตลาด 33.77 บ. แข็งค่าจากปิดตลาดวานนี้ที่ระดับ 33.90 บ. ชี้กรอบเคลื่อนไหว 33.60-33.90 บ./ดอลลาร์
14 ก.พ. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(14 ก.พ.66) ค่าเงินบาทเช้านี้เปิดตลาด 33.77 บาท/ดอลลาร์ แข็งค่าจากราคาปิดตลาดเมื่อวานที่ระดับ 33.90 บาท/ดอลลาร์
โดยดอลลาร์สหรัฐอ่อนค่าลงเมื่อเทียบกับสกุลเงินหลัก ขณะที่นักลงทุนรอการเปิดเผยตัวเลขเงินเฟ้อของสหรัฐในสัปดาห์นี้ เพื่อหาสัญญาณบ่งชี้แนวโน้มอัตราดอกเบี้ยของธนาคารกลางสหรัฐ โดยทางการสหรัฐเตรียมเปิดเผยดัชนีราคาผู้บริโภค (CPI) ประจำเดือนม.ค.ในวันนี้ และดัชนีราคาผู้ผลิต (PPI) ประจำเดือนม.ค.ในวันพฤหัสบดี โดยคาดว่าทั้ง 2 ดัชนีจะมีอิทธิพลต่อธนาคารกลางสหรัฐ (เฟด) ในการตัดสินใจเรื่องอัตราดอกเบี้ย
ทั้งนี้มองกรอบค่าเงินบาทวันนี้ เคลื่อนไหวช่วง 33.60-33.90 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อปิดความเสี่ยงจากอัตราแลกเปลี่ยน